దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
అంతర్జాతీయ క్రికెట్‌కు గుడ్ బై చెప్పిన స్మిత్
అంతర్జాతీయ క్రికెట్ నుంచి వైదొలగుతున్నట్లు టీ20 స్పెషలిస్ట్ ప్లేయర్ డ్వేన్ స్మిత్ ప్రకటించాడు.
TNN | Updated:
Mar 2, 2017, 01:22PM IST
వెస్టిండీస్ ఆటగాడు డ్వేన్ స్మిత్ అంతర్జాతీయ క్రికెట్&zwnj; నుంచి రిటైర్మెంట్ ప్రకటించాడు. ఐపీఎల్ సహా ఇతర టీ20 లీగ్&zwnj;లలో ఆడేస్తున్న ఈ విండీస్ క్రికెటర్ ప్రస్తుతం పాకిస్థాన్ సూపర్ లీగ్&zwnj;లో ఇస్లామాబాద్ యునైటెడ్ తరఫున ఆడుతున్నాడు. షార్జాలో కరాచీ కింగ్స్&zwnj;తో రెండో క్వాలిఫైయింగ్ ఫైనల్ ముందు 33 ఏళ్ల స్మిత్ తన నిర్ణయాన్ని ప్రకటించాడు.
2015 వరల్డ్ కప్&zwnj;లో చివరిసారిగా విండీస్ తరఫున ఆడిన స్మిత్.. ఆ తర్వాత జట్టులో చోటు కోల్పోయాడు. 2003-04లో దక్షిణాఫ్రికా పర్యటన సందర్భంగా స్మిత్ అంతర్జాతీయ క్రికెట్లోకి అడుగుపెట్టాడు. అరంగేట్రం చేశాక రెండో ఇన్నింగ్స్&zwnj;లోనే సెంచరీతో నాటౌట్&zwnj;గా నిలిచి సత్తా చాటాడు. స్మిత్ చివరిసారిగా 2006లో టెస్టు క్రికెట్ ఆడాడు.
పరిమిత ఓవర్ల క్రికెట్లో టాప్&zwnj; ఆర్డర్ బ్యాట్స్&zwnj;మెన్&zwnj;గా స్మిత్ నిలకడగా రాణించాడు. రెండు వరల్డ్ కప్&zwnj;లలో విండీస్&zwnj;కు ప్రాతినిధ్యం వహించాడు. 2007 వరల్డ్ కప్&zwnj;లో విండీస్ తొందరగా ఇంటి ముఖం పట్టడంతో.. 2010 వరకూ అతడు జట్టులో చోటు కోల్పోయాడు. స్మిత్.. మూడు టీ20 వరల్డ్ కప్&zwnj;లు ఆడాడు. వెస్టిండీస్ టీ20 స్పెషలిస్టుగా పేరొందిన స్మిత్ 33 మ్యాచ్&zwnj;ల్లో 582 రన్స్ చేశాడు. ఇందులో మూడు హాఫ్ సెంచరీలు ఉన్నాయి.